./data/phi2331/phi014/phi2331.phi014.perseus-lat2.xml
David Magie
denique nisi querellis de Geta editis et animis militum delenitis, inormibus etiam stipendiis datis RomamBassianus redire non potuit, post hoc denique et Papinianus et multi alii interempti sunt, qui vel concordiae faverantvel qui partium Getae fuerant, ita ut utriusque ordinis viri et in balneo et cenantes et in publico percuterentur, Papinianus ipse securi percussus sit, improbante Bassiano, quod non gladio resperacta sit  ventum denique est usque ad seditionem urbanicianorum militum, quos quidem non levi auctoritate Bassianus compressit, tribuno eorum, ut aliidicunt, interfecto, ut alii, relegato  ipse autem tantum timuit, ut loricam sub lato habens clavo etiam Curiam sit ingressus atque ita rationem facti sui etnecis Geticae reddiderit  quo quidem tempore Helvius Pertinax, qui postea est ab eodem Bassiano interemptus, recitanti Faustinopraetori et dicentiSarmaticus maximus et Parthicus maximus,dixisse dicitur,Adde et Geticus maximus,quasi Gothicus quod dictum altius in pectus Bassiani descendit, ut postea nece Pertinacis est adprobatum, nec solum Pertinacis sed et aliorum, ut supra dictum est, passimet inique  Helvium autem etiam suspectum habuit adfectatae tyrannidis, quod esset in amore omnium et filius Pertinacis imperatoris, quae res nulli facile privato satis tuta est